Diari Oficial de la Generalitat Valenciana


Sumari del DOGV 2393, del 23-11-1994 (1994/833119)

RESOLUCIÓ d'11 de novembre de 1994, de la Universitat Politècnica de València, per la qual es convoquen proves selectives per a l'ingrés com a personal laboral fix en llocs vacants de la seua plantilla de personal laboral.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2393

Data del DOGV
:   23-11-1994

Secció del DOGV
:   AUTORITATS I PERSONAL

Número del document
:   1994/833119


Data del document
:   11-11-1994

Organisme emissor
:   Universitat Politècnica de València

Tipus de document
:   Resolució

RESOLUCIó d'11 de novembre de 1994, de la Universitat Politècnica de València, per la qual es convoquen proves selectives per a l'ingrés com a personal laboral fix en llocs vacants de la seua plantilla de personal laboral. Fent ús de les facultats que em confereix l'article 48 del Decret 145/85, de 20 de setembre, i de conformitat amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, s'acorda la convocatòria de proves selectives per a l'ingrés com a personal laboral fix, per als llocs de treball que s'especifiquen en l'annex I, a la Universitat Politècnica de València, d'acord amb les següents  
Bases de la convocatòria  
1. Normes generals  
1.1. Es convoquen proves selectives per a cobrir amb personal laboral de nou ingrés els llocs vacants, la categoria professional, funcions i localitat de destinació dels quals s'especifiquen en l'annex I.  
1.2. Les característiques dels llocs convocats i les condicions de treball, seran les regulades en el vigent Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, del 05.03.90), i per les normes que es puguen adoptar en un futur.  
1.3. L'ocupació del llocs quedarà sotmesa a la Llei 53/84, de 26 de desembre, en matèria d'incompatibilitats.   
2. Procediment de selecció  
2.1. El procediment de selecció dels aspirants es farà pel sistema de concurs-oposició lliure.  
2.2. Fase d'oposició. Constarà dels exercicis que tot seguit s'indiquen, tots dos de caràcter obligatori i eliminatori.  
Primer exercici. Consistirà en la resposta d'una prova teòrica sobre coneixements de les matèries relacionades amb les funcions que s'han de dur a terme, d'acord amb el que es disposa en l'annex I.  
Segon exercici. Consistirà en la realització d'una prova pràctica relacionada amb el lloc de treball objecte de la convocatòria.  
2.3. Fase de concurs. Es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d'oposició, en aquest cas se sumarà a la puntuació obtinguda en les proves.  
Entrevista personal: la fase de concurs acabarà amb una entrevista personal obligatòria davant el tribunal per a valorar les aptituds professionals dels candidats segons les funcions que s'han de realitzar, i contrastar l'experiència del candidat amb les exigències del lloc. En el supòsit que l'aspirant no es presente a l'entrevista personal, s'entendrà que en renuncia, llevat que justifique degudament davant el tribunal la seua absència per causa de força major o malaltia.  
3. Requisits del personal aspirant  
3.1. Per a ser admesos/es a la realització de les proves selectives, els/les aspirants hauran de reunir els requisits següents:  
a) Ser espanyol o de nacionalitat d'un estat de la resta de membres de la Unió Europea o d'aquells estats als quals se'ls aplique la lliure circulació de treballadors, en els termes previstos en la llei estatal que regule aquesta matèria.  
b) Haver fet els 18 anys el dia que acabe el termini de presentació de sol·licituds.  
c) Trobar-se en possessió de la titulació acadèmica requerida per a l'exercici del lloc de treball segons consta en l'annex I; a banda dels altres requisits i condicions expressades en la descripció dels llocs.  
d) No trobar-se inhabilitat penalment per a l'exercici de funcions públiques.  
e) No haver estat separat, mitjançant un expedient disciplinari, de cap administració o ocupació pública.  
4. Sol·licituds  
4.1. Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament en el Servei de Gestió de Personal de la Universitat Politècnica de València, camí de Vera s/n, València, edifici Rectorat.  
4.2. Les sol·licituds s'hauran d'adreçar al Rector de la Universitat Politècnica de València, camí de Vera s/n, 46707 València, en el termini de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
4.3. La presentació de sol·licituds podrà fer-se al Registre Central de la Universitat Politècnica de València, camí de Vera s/n, 46559 València, edifici Rectorat, o en qualsevol de les formes establertes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Juntament amb la sol·licitud haurà de presentar-se, obligatòriament, la següent documentació:  
- Fotocòpia del DNI.  
- Currículum professional.  
- Fotocòpia compulsada de la titulació acadèmica exigida com a requisit, o que s'al·legue com a mèrit.  
- Acreditació documental (amb originals o còpies compulsades) de l'experiència, formació, coneixements i altres mèrits relacionats amb el lloc, que s'al·leguen com a mèrit en el currículum.  
Els drets d'examen seran els que s'esmenten tot seguit, i s'hauran d'ingressar en el compte corrent núm. 48431111909827 -Taxes- de la Caixa d'Estalvis de València, a la urbana 724, situada a la Universitat Politècnica de València, camí de Vera s/n, 46812 València.  
Grup A 3.050 PTA  
Grup B 2.030 PTA  
Grup C 1.576 PTA  
Grup D 960 PTA  
Grup E 606 PTA  
El justificant de pagament dels drets d'examen es realitzarà amb la impressió del segell en la sol·licitud de l'entitat esmentada o de qualsevol de les seues oficines.   
5. Admissió de persones aspirants  
5.1. Acabat el termini de presentació de sol·licituds, l'òrgan convocant dictarà una resolució que es publicarà en el Diari Oficial de la Generalitat Valenciana, i que contindrà la llista de persones admeses i excloses. Les persones aspirants excloses tindran un termini de deu dies comptadors a partir de la publicació de la resolució per poder esmenar el defecte que va motivar la seua exclusió.  
5.2. Transcorregut el termini anterior i esmenats els defectes, es dictarà una resolució amb la relació definitiva de persones admeses, que es publicarà en el Diari Oficial de la Generalitat Valenciana, i s'establirà també amb almenys quinze dies d'anticipació la data, el lloc i l'hora d'inici dels exercicis.  
6. Tribunal qualificador  
6.1. El tribunal qualificador d'aquestes proves tindrà la composició que figura en l'annex III d'aquesta resolució.   
6.2. El tribunal es regirà pel que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
6.3. Els tribunals podran sempre sota la seua direcció i control directe utilitzar ajudants i assessors especialistes amb la finalitat d'accelerar les proves.  
6.4. Els membres del tribunal, i també els assessors especialistes i ajudants, estan subjectes als motius i causes generals d'abstenció i recusació dels articles 28 i 29 de la Llei 30/1992 de Règim Jurídic de les Administracions Públiques i del Procediment Administratiu Comú.  
6.5. Durant el desenvolupament de les proves selectives, el tribunal resoldrà toats el dubtes que puguen sorgir en l'aplicació d'aquestes normes.  
6.6. Per a comunicacions i altres incidències, el tribunal tindrà la seu al camí de Vera s/n, 46874 València, edifici Rectorat.  
6.7. El tribunal que actue en aquestes proves percebrà les assistències previstes en la Llei de la Generalitat Valenciana 7/1989, del 20 d'octubre, de Taxes.  
6.8. El tribunal adoptarà les mesures oportunes per a garantir que els exercicis siguen corregits sense que es conega la identitat dels aspirants.  
7. Desplegament dels exercicis  
7.1. Els aspirants seran convocats per a cada exercici en una crida única. Aquells que no hi compareguen seran exclosos de l'oposició.  
7.2. L'ordre d'actuació, en aquells exercicis que ho requeresquen, s'iniciarà segons ho aprove el tribunal, i es publicarà en la crida a les proves.  
7.3. Iniciades les proves, el tribunal farà públic l'anunci de la celebració de la resta d'exercicis en el local en què s'haja realitzat l'anterior, amb quaranta-vuit hores com a mínim d'anticipació.  
7.4. Les proves selectives es faran a València capital.  
8. Qualificació dels exercicis  
8.1. Fase d'oposició. Cadascun dels exercicis de caràcter obligatori i eliminatori es valorarà de 0 a 10 punts, i s'haurà d'obtenir, per a aprovar, un mínim de 5 punts en cadascun.  
8.1.2. La puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.   
8.2. Fase de concurs. La valoració dels mèrits del concurs es realitzarà per deliberació conjunta dels membres del tribunal qualificador, segons el barem que tot seguit es determina:  
a) Mèrits i titulacions acadèmiques. Es valoraran les titulacions acadèmiques de grau superior a les exigides com a requisit en la convocatòria que tinguen relació amb les funcions del lloc objecte del concurs-oposició, fins un màxim d'1 punt.  
b) Experiència professional. Experiència professional contractual en les funcions que s'han de dur a terme, fins un màxim de 5 punts. Es valorarà principalment el fet d'haver ocupat llocs de treball de funcions similars a les del lloc que s'ofereix, i es valorarà com a màxim 1 punt per any complet.  
c) Altres mèrits. Mèrits específics que corresponen a qualificacions que reuneixen els aspirants per al desenvolupament de les funcions del lloc, fins un màxim de 3 punts, d'acord amb la següent distribució:  
- Cursos de formació i perfeccionament sobre matèries relacionades amb el lloc de treball, fins un màxim de 2 punts.  
- Coneixements d'idiomes comunitaris, fins un màxim de 0,50 punts.  
- Coneixements de valencià, amb el barem següent:  
Grup A  
Superior: 0,50 punts  
Mitjà: 0,40 punts  
Elemental: 0,10 punts  
Oral: 0,05 punts  
Grup B  
Superior: 0,50 punts  
Mitjà: 0,40 punts  
Elemental: 0,20 punts  
Oral: 0,10 punts  
Grup C  
Elemental: 0,50 punts  
Oral: 0,30 punts  
Grup D  
Oral: 0,50 punts  
Grup E  
Oral: 0,50 punts  
d) Entrevista personal. Es valorarà fins un màxim d'1 punt.  
8.2.1. El tribunal publicarà en la seua seu, el lloc, la data i l'hora en què s'iniciaran les entrevistes amb els aspirants que hagen superat la fase d'oposició i l'ordre de la seua intervenció.  
La qualificació final de les proves es determinarà amb la suma de les qualificacions obtingudes en la fase de concurs i en la fase d'oposició.  
9. Llista de persones seleccionades  
9.1. En acabar cada exercici, el tribunal farà públic als llocs d'examen i al tauler d'anuncis de la seu central la llista de persones que superen l'exercici esmentat.  
9.2. Una vegada acabats els exercicis, el tribunal farà pública la llista dels aspirants que hagen obtingut les millors puntuacions en les proves selectives, incloent-hi la fase d'oposició i la fase de concurs. Aquesta llista es configurarà de major a menor puntuació, i s'interromprà quan el nombre d'inclosos en aquesta coincidesca amb el de vacants que s'ofereixen. Solament les persones incloses en aquesta llista, que només podrà ser igual al nombre de vacants que s'ofereixen, podran ser declarades aprovades.  
9.3. En cas d'empat, l'ordre s'establirà segons la puntuació més alta obtinguda pels aspirants en el primer exercici de la fase d'oposició; si aquest persisteix, segons l'ordre de major puntuació en el segon exercici. I si l'empat encara continua, es resoldrà mitjançant sorteig públic entre aquests.  
9.4. El tribunal elevarà al rector les llistes dels aspirants que han superat les proves per ordre de puntuació a qùe es refereix la base 9.2, perquè es publique en el Diari Oficial de la Generalitat Valenciana. No obstant això, el tribunal podrà fer pública una llista complementària on figure la puntuació obtinguda per la resta dels aspirants no seleccionats però que van superar les proves, i en el cas que algun dels sol·licitants no arribe a formalitzar el contracte corresponent, s'inclouria en la proposta el sol·licitant que el segueix per ordre de puntuació.  
Al mateix temps, es conformarà amb les persones aspirants no seleccionades una borsa de treball, a la qual s'acudirà per a formalitzar contractes de duració determinada; aquestes seran cridades per ordre de puntuació.  
   
10. Presentació de documents  
10.1. En el termini de 20 dies naturals des que es faça pública la llista de persones aprovades en el Diari Oficial de la Generalitat Valenciana, i abans de formalitzar els contractes, les persones seleccionades hauran d'aportar els documents següents:  
a) Justificant que acredite estar en possessió de la titulació exigida per a ocupar el lloc.  
b) Certificat de naixement expedit pel registre civil corresponent.  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública.  
d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedits pels serveis provincials del Ministeri de Sanitat i Consum o pels organismes competents de les comunitats autònomes.  
10.2. Els qui dins el termini indicat, i tret de casos de força major, no presenten l'esmentada documentació, o que d'aquesta es constate que no compleixen algun dels requisits establerts en la convocatòria no podran ser contractats i quedaran anul·lades totes les seues actuacions, sense perjudici de la responsabilitat en què puguen haver incorregut per falsedat de la seua instància. En aquest supòsit el tribunal podrà proposar la inclusió en la llista de personal aprovat, en el mateix nombre de persones excloses, i seguint l'ordre de puntuació, a aquelles que havent superat els exercicis de la fase d'oposició, haurien quedat fora pel límit de llocs que s'ofereixen (apartat 8.1.2 de les bases).  
   
11. Formalització dels contractes  
11.1. L'òrgan competent formalitzarà un contracte de caràcter indefinit. Mentrestant, l'aspirant no tindrà dret a cap percepció econòmica.  
11.2. El personal que supere satisfactòriament el període de prova establert en el Conveni Col·lectiu del Personal Laboral de les Universitats Públiques de la Comunitat Valenciana, adquirirà la condició de personal laboral fix.   
12. Norma final  
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, dins el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.  
València, 11 de novembre de 1994.- El rector de la Universitat Politècnica de València: Justo Nieto Nieto.  
ANNEX I  
Codificació de la plaça: P702.  
Denomació del lloc de treball: especialista tècnic de laboratori.  
Catalogació: C 15 A.  
Nombre de llocs que s'ofereixen: 1.  
Destinació: Departament de Conservació i Restauració de Béns Culturals.  
Localitat: València.  
Requisits: títol de BUP, Batxillerat Superior, Formació Professional de segon grau i aquells que hagen superat les proves d'accés a la universitat per a majors de 25 anys.   
Funcions generals:  
- Col·laborar amb el professorat i tècnic de laboratori de grau superior en la preparació, organització i realització de pràctiques del departament.  
- Mantenir en bon ús i gestionar el material experimental i bibliogràfic assignat al departament.  
- Assistir els professors en la selecció, adquisició i gestió del material docent assignat al departament.  
- Elaboració de presentacions i memòries relatives als materials docents i d'investigació esmentats més amunt.  
- Registre i edició d'experiències en format vídeo per a usos docents.  
- Atenció a l'alumnat en l'ús dels materials docents.  
- Col·laborar en la gestió de jornades, cursets i seminaris d'investigació relacionats amb la conservació i restauració de béns culturals, adreçats a professors i alumnes del departament.  
- I totes les funcions inherents al lloc de treball i a la categoria professional.  
Coneixements sobre els quals versaran els exercicis:  
Tema 1. Principis de conservació i restauració d'obres d'art.  
Tema 2. El registre en format de vídeo: principis i sistemes.  
Tema 3. La taula calenta de succió: principis i funcionament.  
Tema 4. La microscòpia òptica: principis teòrics i pràctics. Sistemes de videodisplay per a microscòpia: principis pràctics.  
Tema 5. El colorímetre: principis i funcionament.  
Tema 6. El termohigrògraf: principis i funcionament.  
Tema 7. Coneixements bàsics d'història de l'art.  
Tema 8. Sistemes informatitzats de catalogació d'obres d'art. Estat de la qüestió. Models imperants. Avaluació de sistemes.  
Tema 9. Sistema operatiu MS DOS. Procediments d'iniciació, càrrega i execució de programes. Comandaments.  
Tema 10. Processament de textos. Coneixements de l'operatòria de processadors de textos. Word Perfect v5.1; MS Word.  
Tema 11. Bases de dades relacionals. Concepte. Nocions del maneig de gestors de bases de dades relacionals: dBase IV.  
Tema 12. Documentació i informació científica. Concepte de document, característiques, tipus i funcions. Centres de documentació. Principis de funcionament pràctic.  
Tema 13. Coneixements bàsics de llenguatges documentals Thesaurus.  
Tema 14. Coneixements de valencià nivell elemental.  
Tema 15. Coneixements d'anglès a nivell de traducció.  
Mèrits: es valoraran:  
- Titulacions acadèmiques, a més de la que figura com a requisit, directament relacionades amb les funcions que s'han de dur a terme.  
- Experiència professional en els camps relacionats amb les funcions que s'han de dur a terme.  
- Coneixement d'idiomes estrangers.  
ANNEX III  
Tribunal qualificador  
Titulars  
- Un vice-rector o persona que hi delegue.  
- Dos representants de la Universitat Politècnica designats pel rector.  
- Dos representants del comitè d'empresa, un de cada una de les centrals sindicals més representatives.  
- La cap del Servei de Personal, que hi farà de secretària, amb veu però sense vot.